Азат Зарипов (1970)

Азат Зарипов, Азат Әнәс улы Зарипов (1970 елның 26 августы, СССР, РСФСР, ТАССР, Арча районы, Яңа Кенәр) — режиссер, актер, педагог, Казан дәүләт мәдәният институты укытучысы, Татарстанның атказанган артисты.

 Тәрҗемәи хәле 
1970 елның 26 августында Арча районы Яңа Кенәр авылында туган. Мәктәпне тәмамлагач,  укырга кергән. Ай ярымнан укуын ташлап, Казанга кайта. Казан дәүләт мәдәният институтының театр режиссурасы факультетын (1991, остазлары Дамир Сираҗиев, соңрак Наил Дунаев), «режиссура» белгечлеге буенча Евгений Вахтангов исемендәге Дәүләт академия театры каршындагы  (2003, читтән торып) тәмамлаган. 1992—1993 елларда хәрби хезмәттә булган.

1995—2003 елларда Казан татар дәүләт яшь тамашачы театрында эшли.

1999 елдан алып Казан дәүләт мәдәният институтында (1995—2002 елларда Казан дәүләт сәнгать һәм мәдәният академиясе, 2002—2015 елларда университет) режиссура һәм актерлык осталыгы буенча дәресләр бирә, КДМИ театр, кино һәм телевидение факультетының театр иҗаты кафедрасы доценты.

Татарстан Президенты каршындагы татар телен саклау комиссиясе йөкләмәсе буенча Татарстан районнары хакимият хезмәткәрләрен татарча текст төзергә, чыгыш ясарга өйрәтә (мәдәният институтының башка  хезмәткәрләре белән берлектә)Рузилә Мөхәммәтова.  Азат Зарипов: «Агымга каршы күп йөзеп карадым инде. Хәзер рәхәтлек алып кына яшим». intertat.tatar, 6.02.2021.

 Иҗаты 
Татарстанның һөнәри театрлары (Казан татар дәүләт яшь тамашачы театры, Буа театры, Әлмәт театры, Казан ТЮЗы, Минзәлә театры һ. б.) һәм халык (Арча халык театры һ. б.) театрлары сәхнәләрендә 25 ләп спектакль куйган, күбесе балалар өчен спектакльләр.

Казан татар дәүләт яшь тамашачы театрында Фәрит Хәбибуллинның театр-студиясе вакытыннан (1987 елдан) эшләгән. «Килмешәк» спектаклен куйган. 2003 елда театр җитәкчелеге актер—режиссер А. Зарипов белән килешүне озайтмаган.

2003 елдан Буа театры белән иҗади элемтәдә тора. Мәсәлән, Рәдиф Сәгъди башлангычы белән, Буа халык театрында Хәбир Ибраһим пьесасы буенча балалар өчен әкият куя. Театр дәүләт театры статусы алгач (2007), Ренат Харисның «Артист»ын куйган.

 Фильмография 
 2002 — «Ялгыз тәкәрлек» (режиссер Гасыйм Шир-Гази) — Рамазан   Ялгыз тәкәрлек. meshok.net
 2004 — «Зөләйха» (режиссер Рамил Төхфәтуллин) — рухани (батюшка)

 Искәрмәләр 

 Әдәбият 
 Рузилә Мөхәммәтова.   Азат Зарипов: «Хәзер үз җаема йөзәм». Атна вакыйгалары, 2021 ел, № 6, 10нчы бит.

 Сылтамалар 

  Зарипов Азат Анасович.  Сайт КГИК
   Зарипов Азат Анасович. instagram.com
   Азат Зарипов. ВКонтакте

 Моны да карагыз 

Төркем:Татар режиссёрлары
Төркем:Татарстан режиссёрлары
Төркем:Казан дәүләт мәдәният һәм сәнгать университетын тәмамлаучылар
Төркем:Щукин исемендәге театр укуханәсен тәмамлаучылар
Төркем:Татарстанның атказанган артистлары
Төркем:Казан мәдәният институты укытучылары
Төркем:Шәхесләр:Буа театры
Төркем:Шәхесләр:Кариев театры